**О Д Г О В О Р**

на дополнително пратеничкото прашање од пратеникот Амди Бајрам поставено на 81-та седница на Собранието на Република Македонија одржана

на 26 ноември 2009 година

Согласно Законот за сопственост и други стварни права, сопственикот има правосвојата ствар да ја држи, целосно да ја користи и да располага со неа по своја воља, доколку тоа не е спротивно на закон. Во таа насока сакам да Ве известам дека Министерството за транспорт и врски не води евиденција за продадени парцели од страна на приватни лица.

Исто така уште еднаш сакам да ви укажам дека Министерството за транспорт и врски, единствено, врз основа на законските одредби од Законот за градежно земјиште врши отуѓување, давање под краткотраен или долготраен закуп на градежно земјиште сопственост на Република Македонија.

На крај, повторно Ве упатувам доколку поседувате било какви докази за направени неправилности околу продажбата на земјиштето кое го споменувате, истите да ги доставите до Јавното обвинителство на Република Македонија, за да може тој орган да покрене соодветна постапка против лицата за кои сметате дека извршиле одредени противправни дејствија.